КъБР-м Узыншагъэр хъумэнымкIэ и министерствэ: медицинэ колледжым щеджэхэм ущIэгузэвэн лъэпкъ къащыщIакъым
КъБР-м узыншагъэр хъумэнымкIэ и министрым и къалэнхэр зыгъэзащIэ Асанов Алим КъБКъУ-м и медицинэ колледжым и студент зыбжанэ сымаджэщым зэрыщIэхуам теухуауэ жиIар: «Налшык къалэ и клиникэ сымаджэщ №1-м щIагъэгъуэлъхьащ студент 12, абыхэм узытешыныхьын лажьэ яIэкъым, я узыншагъэр IэщIагъэлIхэм къапщытащ. Абыхэм я узыншагъэм ущIытегузэвыхьын щыIэкъым. Езыхэр зэрыгъэгужьеяуэ аращи, сыхьэт зыбжанэкIэ якIэлъыплъынурэ я унэхэм ягъэкIуэжынущ». (КъБР-м Узыншагъэр хъумэнымкIэ и министерствэм и сайтым зэритымкIэ).
НэхъапэIуэкIэ хъыбарегъащIэ IэнатIэхэм зэбграгъэхащ КъБКъУ-м и медицинэ колледжым щIэс студентхэм газым и зэран екIауэ. ЕджапIэм нэсащ къегъэлакIуэхэмрэ дохутырхэмрэ, студент зыбжанэ «ДэIэпыкъуэгъу псынщIэкIэ» яшащ сымаджэщ нэхъ гъунэгъу дыдэм. Абы дохутырхэр щакIэлъыплъри, щытыкIэм теухуауэ жаIащ: къаIэрыхьа студентхэм ящыщу зыми лажьэ яIэкъым, псори узыншэ дыдэщ. МЧС-м къызэритамкIи, колледж кIуэцIым газ шынагъуэ лъэпкъ къыщагъуэтакъым.
Иджы къэхъуам и пэжыпIэр зэхагъэкI.
КъБКъУ-м и пресс-IуэхущIапIэ.
